Translate the text from Welsh to English.



 
Mae hynny’n paratoi’r ffordd ar gyfer gwaith ar y datblygiad uchelgeisiol hwn yng nghanol y ddinas, a fydd yn creu ardal ddysgu newydd yn Abertawe ac yn meithrin cysylltiadau rhwng y byd addysg a busnesau, arloesedd a menter.

Mae Prifysgol Cymru y Drindod Dewi Sant wedi prynu darnau mawr o’r tir datblygu sydd ar ôl yn ardal Glannau SA1 ar gyfer ei buddsoddiad gwerth miliynau o bunnoedd yn Abertawe. Mae’r cynllun yn cynnwys cynigion i ddatblygu cyfleusterau pwrpasol ar gyfer dysgu, addysgu ac ymchwil gymhwysol, yn ogystal â mannau at ddibenion cymdeithasol a hamdden ehangach.

Wrth gyhoeddi’r newyddion heddiw, dywedodd Ken Skates, Ysgrifennydd y Cabinet dros yr  Economi a’r Seilwaith, fod hwn yn ddechrau cyfnod newydd cyffrous yn natblygiad y Brifysgol ac yn hwb sylweddol i economi’r ddinas.

Dywedodd Mr Skates: 


> “Mae gan Brifysgol Cymru y Drindod Dewi Sant gynlluniau uchelgeisiol a derbyniol iawn i greu campws modern a phwrpasol a fydd yn canolbwyntio ar gefnogi arloesedd a datblygiad economaidd, gan gydweithio â phartneriaid i fanteisio ar wybodaeth ac arbenigedd ac i ddatblygu sgiliau ar gyfer busnesau a helpu i ddenu buddsoddiad newydd i’r rhanbarth.
> 
> “Bydd y datblygiad hwn, ynghyd â’r gwaith a wnaed i ehangu Prifysgol Abertawe ac i adeiladu’i champws yn y Bae, yn hwb sylweddol i’r ardal. Bydd yn ategu ac yn cefnogi nod Dinas\-ranbarth Bae Abertawe o sicrhau bod De\-orllewin Cymru yn cael ei hadnabod yn rhyngwladol am yr economi wybodaeth ac arloesi sy’n dechrau datblygu yno.”

Dywedodd Ray Selby, Cyfarwyddwr Prosiect Ardal Arloesi Glannau Abertawe: 


> “Mae cwblhau’r broses o brynu’r tir yn gam mawr ac arwyddocaol ymlaen wrth i’r Brifysgol barhau i fwrw ymlaen â’i phrosiect uchelgeisiol yn yr amser lleiaf erioed, gyda’r gwaith yn magu momentwm o un diwrnod i’r llall. Mae hefyd yn adlewyrchu cryfder a photensial y cysylltiadau positif ac adeiladol iawn gyda Llywodraeth Cymru.
> 
> “Bydd Prifysgol Cymru y Drindod Dewi Sant  yn bwrw ymlaen â’r gwaith o ddatblygu SA1 Abertawe drwy bartneriaeth Ardal Arloesi Glannau Abertawe, sy’n bartneriaeth rhyngddi hi a Llywodraeth Cymru a Dinas a Sir Abertawe. Bydd yn fodd i ddynodi Abertawe yn ddinas arloesi drwy sefydlu nifer o ganolfannau dylanwadol mewn ardaloedd blaenoriaeth. Bydd y rheini’n creu manteision economaidd a masnachol clir er mwyn denu cwmnïau, partneriaethau a buddsoddiad newydd. Drwy sicrhau bod ei graddedigion yn bob y gellir eu cyflogi, mae’r brifysgol yn awyddus hefyd i gyflawni ei photensial i wneud cyfraniad o bwys i’r gwaith o adfywio economi Dinas\-ranbarth Bae Abertawe.”

Dywedodd Andrew Gibson, Cyfarwyddwr gyda Cushman a Wakefield, a fu’n gweithredu ar ran Llywodraeth Cymru wrth werthu’r tir: 


> “Mae’r ffaith bod Prifysgol Cymru y Drindod Dewi Sant wedi prynu’r tir hwn yn gam cyffrous tuag at gwblhau un o’r safleoedd adfywio mwyaf llwyddiannus ar lannau’r DU. Rydyn ni wedi gweithredu ar ran Llywodraeth Cymru dros y pum mlynedd diwethaf ar ôl cael cyfarwyddyd i werthu’r tir, ac rydyn ni’n falch iawn o weld bod bron y cyfan o’r tir sydd ar gael wedi cael ei werthu at ddibenion datblygu.”

Mae Ardal Arloesi Glannau Abertawe yn ddatblygiad uchelgeisiol yn y ddinas a fydd yn creu amgylchedd dysgu newydd, arloesol, cynhwysol a fydd yn ysbrydoli ac yn fodd i greu cysylltiadau rhwng byd addysg ac arloesedd a menter. Bydd yr Ardal yn darparu gwasanaethau craidd i fyfyrwyr, gan gynnwys gwasanaethau cymorth i fyfyrwyr ac Undeb Myfyrwyr, ynghyd â llyfrgell, cyfleusterau chwaraeon a hamdden a fydd yn ategu amwynderau cymunedol a masnachol.







Translation:


 
It paves the way for work to get underway on the ambitious city centre development, which is set to create a new learning neighbourhood in Swansea, connecting education with business, innovation and enterprise. 

As a major part of the University’s multi\-million pound investment in Swansea, UWTSD has acquired sizable areas of the remaining development land in the SA1 Waterfront area. The master plan includes proposals to develop purpose\-built facilities for learning, teaching and applied research as well as social, leisure and wider recreational spaces. 

Announcing the news today, Cabinet Secretary for Economy and Infrastructure Ken Skates described it as the start of an exciting new phase in the University’s development and a significant boost for the city’s economy.

Mr Skates said: 


> “The University of  Wales Trinity Saint David (UWTSD) has ambitious and very welcome plans to create a modern purpose built campus with a strong focus on supporting innovation and economic development, working with partners to exploit knowledge and expertise, developing skills for businesses and helping to attract new investment into the region.  
> 
> “This, together with the expansion of Swansea University and its Bay campus, will provide a significant boost for the area. It will complement and support the aims of Swansea Bay City Region to make South West Wales internationally recognised for its emerging Knowledge and Innovation economy.”

UWTSD's Swansea Waterfront Innovation Quarter Project Director Ray Selby said: 


> “The completion of the land purchase is a major and hugely significant step forward as the University continues to deliver its ambitious project plans in record time, with momentum building by the day. It also reflects the strength and potential of a very positive and constructive engagement with Welsh Government.
> 
> “UWTSD will take forward the development of Swansea’s SA1 through its SWIQ partnership with the Welsh Government and the City and County of Swansea, to further define Swansea as an Innovation city by establishing a range of impact hubs in identified priority areas. These will deliver clear economic and commercial benefits to attract new companies, partnerships and investment. By enhancing the employability of its graduates, the university is also looking to fulfil its potential to contribute significantly to economic regeneration in the Swansea Bay City Region.”

Andrew Gibson, Director at Cushman and Wakefield who acted on behalf of Welsh Government in the sale of the land said:


> “This acquisition by UWTSD represents an exciting step towards the completion of one of the most successful waterside regeneration sites in the UK. We have acted for the Welsh Government on this disposal instruction for the last 5 years and are delighted to see nearly all of the available land now successfully sold for development.”

The Swansea Waterfront Innovation Quarter is an ambitious city development that will introduce a new innovative, inclusive and inspiring learning environment while connecting education with innovation and enterprise. The Quarter will allow core student services, including student support and a Students’ Union, along with a library, sports and leisure facilities which will sit alongside community and commercial amenities.